Aalst

Aalst (, ) je mesto v Belgicku (vo Východnom Flámsku) na rieke Dender, 30 kilometrov od Bruselu. Vyznačuje sa hlavne obchodom s chmeľom a kvetmi. Nachádza sa tu bavlnársky, ľanársky a kožný priemysel. Súčasnou starostkou je Anny De Maghtová-Aelbrechtová.

Dejiny 

Prvá historická zmienka o Aalstate je z roku 840. Výstavba mestskej radnice začala v 12. storočí. Niekoľko budov z tohto obdobia ešte stále pretrváva. V roku 1360 bolo mesto takmer úplne zničené požiarom, bolo však prestavané a v 15. storočí pribudla nová zvonica v gotickom štýle. V roku 1667 sa mesta zmocnilo Francúzsko vo Vojne o španielske dedičstvo a udržalo si ho až do roku 1706. Počas prvej a druhej svetovej vojny bolo mesto okupované Nemeckom.

Zaujímavosti 
 Najznámejší kostol je Kolegiátny chrám sv. Martina v gotickom štýle z roku 1480. Nachádza sa v ňom Rubensova maľba Svätý Rochus naliehavo prosiaci Krista, aby ukončil aalstský mor a tabernákulum so sochami vytvorenými Hieronymom Duquesnoyom starším.
 Bývalá radnica (Schepenhuis) so zvonicou (belfort)
 Socha Dirka Martensa, prvého kníhtlačiara v Nizozemsku

Demografia 
Mesto má 80 043 obyvateľov (2010). Rozkladá na ploche , s hustotou obyvateľstva 1025 na km².

 Zdroj: NIS – Poznámka: údaje z rokov 1806 až 1970 vrátane sú výsledky sčítania ľudu z 31. decembra; od roku 1977 sa uvedený počet obyvateľov vzťahuje k 1. januáru
 1971: výmena území s obcou Erembodegem 
 1977: pripojenie obcí Baardegem, Erembodegem, Gijzegem, Herdersem, Hofstade, Meldert, Moorsel a Nieuwerkerken

Partnerské mestá 
  Gabrovo, Bulharsko
  Oss, Holandsko
  Worcester, Južná Afrika

Referencie

Iné projekty 

Mestá v Belgicku